PogueDark191

Блогърска среща с Миглена Кунева

Преди време получих покана от сдружение „България на гражданите“ за участие в неформална дискусия за свободата на словото в България с Меглена Кунева. Разбира се, че приех и преди дни бях в офиса на сдружението...

Впечатленията... Дори и за някой да звучи странно, на мен политиката ми е интересна от 11-годишен. Имам преки впечатления от повечето знакови политици на българския преход. Тези от Меглена Кунева досега не бяха преки, а от чутото и видяното в медиите, интернет, в блоговете и т. н. На срещата присъстваха и други блогъри, а разговорът, вместо предвидения един час, продължи два. Ето как изглеждат само щрихирани част от идеите на Меглена Кунева, очертани в разговора: - Твърдо „ЗА“ саморегулацията на интернет без каквито и да са опити за цензура или нормативни актове за регулиране; - „България на гражданите“ да играе роля на „морален борд“ в обществено-политическия ни живот; - Развитие на доброволчеството; - Иницииране на референдуми на национално ниво; - „Със сигурност няма да правя коалиция с партия, която мами на изборите която и да е тя!”; - „България на гражданите“ за мен е още един проект и аз искам това да бъде успешен проект за България!“ Важните за мен въпроси, които зададох, бяха финансирането на този проект и как ще бъдат избегнати грешките на други проекти, прераснали от сдружение в партия с потенциал, а именно - участието на хора, които с действията си повече ще вредят, отколкото да са полезни. Отговорите – очаквайте ги скоро в интервю с Меглена Кунева в Блог за Политика.